NORAKSTS

|  |  |
| --- | --- |
| 24.02.2022. | Nr.3/15 |

**GROZĪJUMI JELGAVAS PILSĒTAS DOMES 2020. GADA 18. JŪNIJA LĒMUMĀ NR.11/11 “ILGTERMIŅA AIZŅĒMUMA ŅEMŠANA PROJEKTA**

**“JAUNAS PIRMSSKOLAS IZGLĪTĪBAS IESTĀDES BRĪVĪBAS BULVĀRĪ 31A, JELGAVĀ BŪVNIECĪBAI” ĪSTENOŠANAI”**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par valsts budžetu 2022. gadam” 10. panta otrās daļas 3. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un 2021. gada 21. oktobra Vides aizsardzības un reģionālās attīstības ministrijas vēstuli Nr.1-132/9329 “Par Jelgavas valstspilsētas pašvaldības īstenoto investīciju projektu “Pirmskolas izglītības iestādes Brīvības bulvārī 31A, Jelgavā, būvniecība”,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020. gada 18. jūnija lēmumā Nr. 11/11 “Ilgtermiņa aizņēmuma ņemšana projekta “Jaunas pirmsskolas izglītības iestādes Brīvības bulvārī 31A, Jelgavā būvniecībai” īstenošanai” (turpmāk – lēmums) šādus grozījumus:

1. Aizstāt 1.1. apakšpunktā skaitli un vārdus “1 109 000 *euro* (viens miljons viens simts deviņi tūkstoši *euro*)” ar skaitli un vārdiem “903 600 *euro* (deviņi simti trīs tūkstoši seši simti *euro* 00 *centi*);”.
2. Aizstāt 1.2. apakšpunktā skaitli un vārdus “795 000 *euro* (septiņi simti deviņdesmit pieci tūkstoši *euro*)” ar skaitli un vārdiem “210 264,02 *euro* (divi simti desmit tūkstoši divi simti sešdesmit četri *euro* 02 *centi*)
3. Papildināt lēmumu ar 1.3. apakšpunktu šādā redakcijā:

“1.3. 2022. gadā – 790 135,98 *euro* (septiņi simti deviņdesmit tūkstoši viens simts trīsdesmit pieci *euro* 98 *centi*).”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī